Fredag morgen skete en alvorlig arbejdsulykke på Karstensens Skibsværft i Skagen. I forbindelse med noget svejsearbejde på et skib, skete en gaseksplosion, som forbrændte en 51-årig mand meget alvorligt. En anden person på værftet blev lettere forbrændt og yderligere tre blev kørt til Aalborg Universitetshospital for at blive undersøgt for røgforgiftning. I en pressemeddelelse skriver værftet at man i samarbejde med Nordjyllands Politi og værftets psykolog har afholdt informationsmøde for alle medarbejdere. Efterfølgende har man på værftet valgt at indstille alt videre arbejde fredag og sendt medarbejderne hjem

Referat:
Efter ulykken på Karstensens Skibsværft fredag hvor i alt fem personer kom til skade, er alle medarbejdere blevet sendt hjem.